ประกาศกระทรวงมหาดไทยประกาศกระทรวงมหาดไทยเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลบางน้ำจืดตำบลคอกกระบือตำบลนาดี ตำบลบ้านเกาะ ตำบลพันท้ายนรสิงห์ตำบลท่าทรายตำบลโคกขาม ตำบลมหาชัย ตำบลบางกระเจ้าตำบลท่าจีนตำบลบางหญ้าแพรก ตำบลท่าฉลอมและตำบลโกรกกรากอำเภอเมืองสมุทรสาครจังหวัดสมุทรสาคร อาศัยอำนาจตามความในมาตรา๑๓ แห่งพระราชบัญญัติควบคุมอาคาร พ.ศ. ๒๕๒๒อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๑ มาตรา ๓๕ มาตรา ๔๘ มาตรา ๔๙ และมาตรา ๕๐ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงมหาดไทยโดยคำแนะนำของอธิบดีกรมโยธาธิการและผังเมืองจึงออกประกาศกระทรวงมหาดไทยไว้ดังต่อไปนี้ข้อ ๑ ในประกาศกระทรวงมหาดไทยนี้อาคารพาณิชยกรรมค้าปลีกค้าส่งหมายความว่า อาคารที่ใช้ประโยชน์เพื่อการพาณิชยกรรมในอาคารหลังเดียวหรือหลายหลังที่มีพื้นที่ใช้สอยอาคารร่วมกันเพื่อประกอบกิจการขายปลีกขายส่งสินค้าอุปโภคและบริโภคหลายประเภทที่ใช้ในชีวิตประจำวันตั้งแต่ ๓๐๐ ตารางเมตรขึ้นไปแต่ไม่หมายความรวมถึงตลาดตามกฎหมายว่าด้วยการสาธารณสุขและอาคารที่ใช้ดำเนินการเพื่อส่งเสริมหรือจำหน่ายสินค้าซึ่งเป็นผลิตผลหรือผลิตภัณฑ์ของชุมชนบริเวณที่ ๑หมายความว่า พื้นที่บริเวณดังต่อไปนี้ทิศเหนือ จดเส้นแบ่งเขตการปกครองระหว่างอำเภอเมืองกับอำเภอกระทุ่มแบน จังหวัดสมุทรสาครทิศตะวันออกจดแนวเส้นแบ่งเขตการปกครองระหว่างจังหวัดสมุทรสาครกับกรุงเทพมหานครเส้นขนานระยะ ๑,๐๐๐ เมตร กับศูนย์กลางทางหลวงแผ่นดินหมายเลข ๓๕ เส้นขนานระยะ ๑,๐๐๐เมตร กับศูนย์กลางทางรถไฟสายวงเวียนใหญ่ มหาชัย เส้นขนานระยะ๑,๐๐๐ เมตร กับกึ่งกลางคลองมหาชัย และเส้นขนานระยะ ๑,๐๐๐ เมตรกับศูนย์ทางหลวงแผ่นดินหมายเลข ๓๔๒๓ทิศใต้ จดเส้นตั้งฉากกับเส้นตรงซึ่งลากตรงจากจุดที่ถนนสาธารณะไม่ปรากฏชื่อ บรรจบกับทางหลวงแผ่นดินหมายเลข ๓๔๒๓ไปทางทิศตะวันออกเฉียงใต้ ตามแนวทางหลวงแผ่นดินหมายเลข ๓๔๒๓ เป็นระยะ ๓,๕๐๐ เมตรทิศตะวันตก จดเส้นขนานระยะ ๑,๐๐๐ เมตรกับศูนย์กลางถนนสาธารณะไม่ปรากฏชื่อ เส้นขนานระยะ ๒,๐๐๐ เมตรกับกึ่งกลางแม่น้ำท่าจีนเส้นขนานระยะ ๒๕๐ เมตร กับกึ่งกลางคลองสุนัขหอนคลองย่านซื่อ ฝั่งตะวันออกเส้นขนานระยะ ๓,๐๐๐ เมตร กับศูนย์กลางทางหลวงแผ่นดินหมายเลข๓๕ (ธนบุรี ปากท่อ) คลองอ้อมตับ ฝั่งใต้ และเส้นขนานระยะ๓๐๐ เมตร กับกึ่งกลางแม่น้ำท่าจีน จนจดเส้นแบ่งเขตการปกครองระหว่างอำเภอเมืองกับอำเภอกระทุ่มแบน จังหวัดสมุทรสาครเว้นแต่พื้นที่บริเวณที่๒บริเวณที่ ๒หมายความว่า พื้นที่บริเวณดังต่อไปนี้๒.๑ ทิศเหนือ จดถนนสาธารณะไม่ปรากฏชื่อ ฟากใต้และเส้นขนานระยะ ๑,๖๐๐ เมตร กับศูนย์กลางทางหลวงแผ่นดินหมายเลข ๓๒๔๒ (เอกชัย)ทิศตะวันออก จดถนนสาธารณะไม่ปรากฏชื่อ ฟากตะวันตกทิศใต้ จดเส้นขนานระยะ ๑๐๐ เมตรกับศูนย์กลางทางหลวงแผ่นดินหมายเลข ๓๒๔๒ (เอกชัย)ทิศตะวันตก จดถนนสาธารณะไม่ปรากฏชื่อ ฟากตะวันออกและเส้นตั้งฉากกับถนนสาธารณะไม่ปรากฏชื่อตรงจุดที่อยู่ห่างจากทางหลวงแผ่นดินหมายเลข ๓๒๔๒ (เอกชัย)ไปทางทิศตะวันตกเฉียงเหนือ ตามแนวถนนสาธารณะไม่ปรากฏชื่อ เป็นระยะ ๑,๗๐๐ เมตร๒.๒ ทิศเหนือ จดเส้นขนานระยะ ๘๐๐ เมตรกับศูนย์กลางถนนเลียบคลองสี่วาพาสวัสดิ์ ตรงจุดที่บรรจบกับเส้นขนานระยะ ๑,๑๐๐ เมตรกับศูนย์กลางถนนเทพกาญจนาทิศตะวันออก จดเส้นขนานระยะ ๘๐๐ เมตรกับศูนย์กลางถนนราษฎร์พัฒนาทิศใต้ จดเส้นขนานระยะ ๑๐๐ เมตรกับศูนย์กลางทางหลวงแผ่นดินหมายเลข ๓๕ (ธนบุรี ปากท่อ)ทิศตะวันตกจดถนนสาธารณะไม่ปรากฏชื่อ ฟากตะวันออก เส้นขนานระยะ ๑๐๐ เมตรกับศูนย์กลางถนนเลียบคลองสี่วาพาสวัสดิ์ เส้นขนานระยะ ๕๐๐ เมตรกับศูนย์กลางถนนสาธารณะไม่ปรากฏชื่อ ถนนเลียบคลองสี่วาพาสวัสดิ์ฟากเหนือและเส้นขนานระยะ ๑,๑๐๐ เมตร กับศูนย์กลางถนนเทพกาญจนา๒.๓ ทิศเหนือ จดเส้นขนานระยะ ๒๐๐ เมตรกับศูนย์กลางถนนเลียบคลองสี่วาพาสวัสดิ์ทิศตะวันออก จดเส้นขนานระยะ ๒๐๐ เมตรกับศูนย์กลางถนนสาธารณะไม่ปรากฏชื่อทิศใต้ จดเส้นขนานระยะ ๑๐๐ เมตรกับศูนย์กลางทางหลวงแผ่นดินหมายเลข ๓๕ (ธนบุรี ปากท่อ) ไปทางทิศตะวันตกเฉียงใต้ ตามแนวทางหลวงแผ่นดินหมายเลข ๓๕ (ธนบุรี ปากท่อ) เป็นระยะทาง ๑,๒๒๐ เมตร และจดทางหลวงแผ่นดินหมายเลข ๓๕ (ธนบุรี ปากท่อ) ฟากเหนือทิศตะวันตก จดทางหลวงแผ่นดินหมายเลข ๓๐๙๑ (เศรษฐกิจ)ฟากตะวันออก คลองครุ ฝั่งเหนือ ถนนสาธารณะไม่ปรากฏชื่อ ฟากใต้ เส้นขนานระยะ ๕๐๐เมตร กับศูนย์กลางทางหลวงแผ่นดินหมายเลข ๓๐๙๑ (เศรษฐกิจ) ถนนวัดทองธรรมมิการามฟากใต้ และทางหลวงแผ่นดินหมายเลข ๓๐๙๑ ฟากตะวันออก๒.๔ ทิศเหนือ จดเส้นขนานระยะ ๑๐๐ เมตรกับศูนย์กลางทางหลวงแผ่นดินหมายเลข ๓๕ (ธนบุรี ปากท่อ)ทิศตะวันออก จดเส้นขนานระยะ ๑,๐๐๐ เมตรกับศูนย์กลางถนนสาธารณะไม่ปรากฏชื่อทิศใต้ จดทางรถไฟสายวงเวียนใหญ่ มหาชัย ฟากเหนือทิศตะวันตก จดเส้นตั้งฉากกับทางหลวงแผ่นดินหมายเลข๓๒๔๒ (เอกชัย) ตรงจุดที่ทางหลวงแผ่นดินหมายเลข ๓๒๔๒ (เอกชัย)ตัดกับทางหลวงแผ่นดินหมายเลข ๓๕ (ธนบุรี ปากท่อ)ไปทางทิศตะวันตกเฉียงใต้ตามแนวทางหลวงแผ่นดินหมายเลข ๓๒๔๒ (เอกชัย) เป็นระยะ ๑,๐๐๐เมตร ทางหลวงแผ่นดินหมายเลข ๓๒๔๒ (เอกชัย) ฟากใต้เส้นตั้งฉากกับศูนย์กลางทางหลวงแผ่นดินหมายเลข ๓๒๔๒ (เอกชัย)ตรงจุดที่ทางหลวงแผ่นดินหมายเลข ๓๒๔๒ (เอกชัย) ตัดกับทางหลวงแผ่นดินหมายเลข ๓๕(ธนบุรี ปากท่อ) เส้นขนานระยะ ๑,๐๐๐ เมตรกับศูนย์กลางทางหลวงแผ่นดินหมายเลข ๓๒๔๒ (เอกชัย) และถนนสาธารณะไม่ปรากฏชื่อฟากตะวันออก๒.๕ ทิศเหนือ จดเส้นขนานระยะ ๑๐๐ เมตรกับศูนย์กลางทางหลวงแผ่นดินหมายเลข ๓๕ (ธนบุรี ปากท่อ)ทิศตะวันออก จดเส้นขนานระยะ ๕๐๐ เมตรกับศูนย์กลางถนนวัดโสภณาราม (บ้านขอม)ทิศใต้ จดทางรถไฟสายวงเวียนใหญ่ มหาชัย ฟากเหนือ คลองมหาชัยฝั่งเหนือทิศตะวันตก จดคลองยม ฝั่งตะวันออกทางรถไฟสายวงเวียนใหญ่ มหาชัย ฟากใต้ คลองจาก ฝั่งตะวันออกเส้นขนานระยะ ๑๐๐ เมตร กับศูนย์กลางทางหลวงแผ่นดินหมายเลข ๓๒๔๒ (เอกชัย)เส้นขนานระยะ ๒๘๐ เมตร กับศูนย์กลางทางหลวงแผ่นดินหมายเลข ๓๐๙๑ (เศรษฐกิจ)เส้นขนานระยะ ๑๐๐ เมตร กับศูนย์กลางถนนท่าปรง และทางหลวงแผ่นดินหมายเลข ๓๐๙๑(เศรษฐกิจ) ฟากตะวันออก๒.๖ ทิศเหนือ จดคลองใหญ่ ฟากใต้ทิศตะวันออก จดทางหลวงแผ่นดินหมายเลข ๓๐๙๑ (เศรษฐกิจ)ฟากตะวันตก ถนนท่าปรง ฟากเหนือ และถนนท่าปรง ซอย ๙ ฟากตะวันตกทิศใต้ จดถนนสรศักดิ์ ฟากเหนือถนนสาธารณะไม่ปรากฏชื่อ ฟากตะวันตก ถนนวิเชียรโชฎก ฟากเหนือ เส้นขนานระยะ ๔๕๐ เมตรกับศูนย์กลางทางหลวงแผ่นดินหมายเลข ๓๕ (ธนบุรี ปากท่อ) เส้นขนานระยะ ๒๕๐ เมตร กับศูนย์กลางถนนสาธารณะไม่ปรากฏชื่อถนนวิเชียรโชฎกฟากเหนือ และถนนสาธารณะไม่ปรากฏชื่อ ฟากตะวันตกทิศตะวันตก จดแม่น้ำท่าจีน ฝั่งตะวันออก๒.๗ ทิศเหนือ จดเส้นขนานระยะ ๑,๓๐๐ เมตรกับศูนย์กลางทางหลวงแผ่นดินหมายเลข ๓๕ (ธนบุรี ปากท่อ) ถนนสาธารณะไม่ปรากฏชื่อ ฟากตะวันออกและเส้นขนานระยะ ๒๐๐ เมตรกับแม่น้ำท่าจีน ฝั่งใต้ทิศตะวันออก จดเส้นขนานระยะ ๒๐๐ เมตร กับแม่น้ำท่าจีนฝั่งตะวันตกทิศใต้ จดเส้นขนานระยะ ๑๐๐ เมตรกับศูนย์กลางทางหลวงแผ่นดินหมายเลข ๓๕ (ธนบุรี ปากท่อ) ฟากเหนือทิศตะวันตก จดเส้นขนานระยะ ๑,๐๐๐ เมตรกับศูนย์กลางถนนสาธารณะไม่ปรากฏชื่อ๒.๘ ทิศเหนือ จดคลองมหาชัย ฝั่งใต้ทิศตะวันออก จดเส้นขนานระยะ ๒,๖๐๐ เมตรกับศูนย์กลางทางหลวงแผ่นดินหมายเลข ๓๔๒๓ และเส้นขนานระยะ ๙๐๐ เมตรกับกึ่งกลางคลองมหาชัย และทางหลวงแผ่นดินหมายเลข ๓๔๒๓ ฟากตะวันตกทิศใต้ จดคลองโกรกกรากฝั่งเหนือ เส้นขนานระยะ ๕๐๐เมตร กับศูนย์กลางถนนสาธารณะไม่ปรากฏชื่อ และคลองสหกรณ์ ฝั่งเหนือทิศตะวันตก จดแม่น้ำท่าจีน ฝั่งตะวันออก๒.๙ ทิศเหนือ จดเส้นขนานระยะ ๑๐๐ เมตรกับศูนย์กลางทางหลวงแผ่นดินหมายเลข ๓๕ (ธนบุรี ปากท่อ)ทิศตะวันออก จดถนนสาธารณะไม่ปรากฏชื่อ ฟากตะวันตกและถนนสุทธิวาตวิถี ฟากตะวันตกทิศใต้ จดคลองสุนัขหอน ฝั่งเหนือทิศตะวันตก จดคลองสุนัขหอน ฝั่งตะวันออก๒.๑๐ ทิศเหนือ จดคลองสุนัขหอน ฝั่งใต้ แม่น้ำท่าจีนฝั่งใต้ และทางรถไฟสายบ้านแหลม แม่กลอง ฟากใต้ทิศตะวันออก จดแม่น้ำท่าจีน ฝั่งตะวันตกทิศใต้ จดเส้นตั้งฉากกับถนนสาธารณะไม่ปรากฏชื่อฟากตะวันตกตรงจุดที่สิ้นสุดถนนสาธารณะไม่ปรากฏชื่อทิศตะวันตก จดเส้นขนานระยะ ๕๐๐ เมตรกับศูนย์กลางถนนสาธารณะไม่ปรากฏชื่อ เส้นขนานระยะ ๕๐๐ เมตรกับศูนย์กลางถนนสุทธิวาตวิถีและเส้นขนานระยะ ๒๐๐ เมตร กับคลองสุนัขหอน ฝั่งใต้ทั้งนี้ไม่รวมถึงสถานที่ราชการ สถาบันการศึกษา และศาสนสถานทั้งนี้ตามแผนที่ท้ายประกาศกระทรวงมหาดไทยนี้ข้อ ๒ให้กำหนดพื้นที่บางส่วนในท้องที่ตำบลบางน้ำจืด ตำบลคอกกระบือ ตำบลนาดีตำบลบ้านเกาะ ตำบลพันท้ายนรสิงห์ ตำบลท่าทราย ตำบลโคกขาม ตำบลมหาชัยตำบลบางกระเจ้า ตำบลท่าจีน ตำบลบางหญ้าแพรก ตำบลท่าฉลอมและตำบลโกรกกรากอำเภอเมืองสมุทรสาคร จังหวัดสมุทรสาครภายในบริเวณแนวเขตตามแผนที่ท้ายประกาศกระทรวงมหาดไทยนี้เป็นบริเวณห้ามก่อสร้างอาคารชนิดและบางประเภทดังต่อไปนี้(ก) ภายในบริเวณที่ ๑ห้ามบุคคลใดก่อสร้างอาคารพาณิชยกรรมประเภทค้าปลีกค้าส่ง(ข) ภายในบริเวณที่ ๒ห้ามบุคคลใดก่อสร้างอาคารพาริชยกรรมประเภทค้าปลีกค้าส่งเว้นแต่อาคารพาณิชยกรรมค้าปลีกค้าส่งที่มีพื้นที่ใช้สอยอาคารร่วมกันเพื่อประกอบกิจการขายปลีกขายส่งสินค้าอุปโภคและบริโภคหลายประเภทที่ใช้ในชีวิตประจำวันตั้งแต่ ๓๐๐ ตารางเมตร แต่ไม่เกิน ๑,๐๐๐ ตารางเมตรแต่ทั้งนี้จะต้องเป็นไปตามข้อกำหนด ดังต่อไปนี้(๑)ที่ดินแปลงที่ตั้งอาคารจะต้องอยู่ติดถนนสาธารณะที่มีช่องทางจราจรไม่น้อยกว่า ๔ช่องทาง หรือมีขนาดเขตทางไม่น้อยกว่า ๒๐ เมตร และจะต้องบรรจบกับถนนสาธารณะที่มีขนาดเขตทางที่เท่ากันหรือมากกว่า(๒)แนวศูนย์กลางปากทางเข้าออกของรถยนต์ต้องอยู่ห่างจากทางร่วมทางแยกที่เป็นทางบรรจบกันของถนนสาธารณะที่มีขนาดเขตทางตั้งแต่๑๔ เมตร ขึ้นไป ไม่น้อยกว่า ๑๐๐ เมตร(๓)มีอัตราส่วนของพื้นที่อาคารคลุมดินต่อพื้นที่ของแปลงที่ดินที่ใช้เป็นที่ตั้งอาคารไม่เกิน๐.๓(๔)มีอัตราส่วนของพื้นที่ใช้สอยรวมของอาคารต่อพื้นที่ของแปลงที่ดินที่ใช้เป็นที่ตั้งอาคารไม่เกิน๑.๕(๕)มีอัตราส่วนของพื้นที่ว่างที่จัดให้เป็นสวนหรือบริเวณปลูกต้นไม้หรือการนันทนาการต่อพื้นที่ของแปลงที่ดินที่ใช้เป็นที่ตั้งอาคารไม่น้อยกว่าร้อยละ ๒๐(๖)มีที่ว่างด้านหน้าของอาคาร ห่างจากเขตทางของถนนสาธารณะไม่น้อยกว่า ๕๐ เมตรโดยวัดระยะจากขอบนอกสุดของอาคารถึงริมเขตทางด้านที่ติดกับแปลงที่ดินที่ใช้เป็นที่ตั้งอาคาร(๗)มีที่ว่างด้านข้างและด้านหลังของอาคาร ห่างจากเขตที่ดินของผู้อื่นหรือเขตทางของถนนสาธารณะไม่น้อยกว่า๑๕ เมตรโดยวัดระยะจากขอบนอกสุดของอาคารถึงเขตที่ดินของผู้อื่นหรือริมเขตทางด้านที่ติดกับแปลงที่ดินที่ใช้เป็นที่ตั้งอาคาร(๘)อาคารที่มีความสูงเกิน ๑๐ เมตรต้องมีระยะห่างจากแนวเขตที่ดินซึ่งเป็นที่ตั้งอาคารศูนย์ราชการหลักของจังหวัดหรืออำเภอศาสนสถาน โบราณสถาน สถานศึกษา ไม่น้อยกว่า ๕๐๐ เมตรโดยวัดระยะจากขอบนอกสุดของอาคารที่ขออนุญาตถึงแนวเขตที่ดินของสถานที่ดังกล่าว(๙)มีที่จอดรถยนต์ไม่น้อยกว่า ๑ คัน ต่อพื้นที่อาคาร ๒๐ ตารางเมตร เศษของ ๒๐ตารางเมตร ให้คิดเป็น ๒๐ ตารางเมตร(๑๐) ที่พักมูลฝอยต้องมีระยะห่างจากเขตที่ดินของผู้อื่นหรือถนนสาธารณะไม่น้อยกว่า ๑๐ เมตรและต้องมีระยะห่างจากสถานที่ประกอบอาหารและสถานที่เก็บอาหารไม่น้อยกว่า ๔ เมตรแต่ถ้าที่พักมูลฝอยมีขนาดความจุกิน ๓ ลูกบาศก์เมตรต้องมีระยะห่างจากสถานที่ดังกล่าว ไม่น้อยกว่า ๑๐ เมตรและสามารถขนย้ายมูลฝอยได้โดยสะดวกข้อ ๓ ภายในบริเวณพื้นที่ที่กำหนดตามข้อ ๒ห้ามบุคคลใดดัดแปลงหรือเปลี่ยนการใช้อาคารใดๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๒ข้อ ๔ประกาศกระทรวงมหาดไทยนี้มิให้ใช้บังคับแก่อาคารที่มีอยู่แล้วในพื้นที่ตามข้อ๒ ก่อนหรือในวันที่ประกาศกระทรวงมหาดไทยนี้ใช้บังคับแต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๒ข้อ ๕ประกาศกระทรวงมหาดไทยนี้มิให้ใช้บังคับแก่อาคารที่ได้รับอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมายด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่ประกาศกระทรวงมหาดไทยนี้ใช้บังคับและยังก่อสร้าง ดัดแปลงหรือเปลี่ยนการใช้ไม่แล้วเสร็จ แต่จะขอเปลี่ยนแปลงการอนุญาตหรือการแจ้งให้เป็นการขัดต่อประกาศกระทรวงมหาดไทยนี้ไม่ได้ข้อ ๖[๑]ประกาศกระทรวงมหาดไทยนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศณ วันที่ ๒ กันยายน พ.ศ. ๒๕๔๖ประมวล รุจนเสรีรัฐมนตรีช่วยว่าการฯปฏิบัติราชการแทนรัฐมนตรีว่าการกระทรวงมหาดไทยแผนที่ท้ายประกาศกระทรวงมหาดไทยเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลบางน้ำจืดตำบลคอกกระบือ ตำบลนาดี ตำบลบ้านเกาะ ตำบลพันท้ายนรสิงห์ตำบลท่าทราย ตำบลโคกขาม ตำบลมหาชัย ตำบลบางกระเจ้า ตำบลท่าจีนตำบลบางหญ้าแพรกตำบลท่าฉลอม และตำบลโกรกกราก อำเภอเมืองสมุทรสาครจังหวัดสมุทรสาคร [ดูข้อมูลจากภาพกฎหมาย]พรพิมล/พิมพ์๑๖มีนาคม ๒๕๔๗สุนันทา/อรดา/ตรวจ๗เมษายน ๒๕๔๗A+B[๑] รก.๒๕๔๖/พ๑๐๑ง/๑๘/๔ กันยายน๒๕๔๖